Unionin yleisen tuomioistuimen tuomio (yhdeksäs jaosto) 4.2.2016 – Italia vastaan komissio
(asia T‑686/14)
EMOTR – Tukiosasto – Maataloustukirahasto ja maaseuturahasto – Rahoituksen ulkopuolelle jätetyt menot – Hedelmät ja vihannekset – Tomaatinjalostusala – Tuet tuottajajärjestöille – Italian suorittamat menot – Oikeasuhteisuus – Oikeusvoimavaikutus
1.                     Maatalous – EMOTR:sta, maataloustukirahastosta ja maaseuturahastosta maksettava rahoitus – Tilien tarkastaminen ja hyväksyminen – Kieltäytyminen ottamasta vastattaviksi menoja, jotka ovat aiheutuneet sääntöjenvastaisuuksista unionin säännöstön soveltamisessa – Asianomainen jäsenvaltio kiistää sääntöjenvastaisuudet – Todistustaakan jako komission ja jäsenvaltion välillä (Neuvoston asetuksen N:o 1290/2005 31 artikla) (ks. 50–53, 66, 67 ja 77 kohta)
2.                     Maatalous – EMOTR:sta, maataloustukirahastosta ja maaseuturahastosta maksettava rahoitus – Tukien ja palkkioiden myöntäminen – Jäsenvaltioiden velvollisuus järjestää tehokas valvontajärjestelmä – Noudattamatta jättäminen – Perusteleminen unionin oikeuden säännöksiin perustumattoman muunlaisen valvontajärjestelmän suuremmalla tehokkuudella – Perustelua ei voida hyväksyä (Neuvoston asetuksen N:o 1290/2005 9 artiklan 1 kohta; komission asetuksen N:o 1535/2003 31 artikla) (ks. 59 ja 60 kohta)
3.                     Maatalous – EMOTR:sta, maataloustukirahastosta ja maaseuturahastosta maksettava rahoitus – Tilien tarkastaminen ja hyväksyminen – Kieltäytyminen ottamasta vastattaviksi menoja, jotka ovat aiheutuneet sääntöjenvastaisuuksista unionin säännöstön soveltamisessa – Jäsenvaltion käyttöön ottaman valvontajärjestelmän puutteiden toteaminen – Komission mahdollisuus kieltäytyä ottamasta kaikkia menoja vastattavaksi – Kiinteämääräisen oikaisun soveltaminen – Suhteellisuusperiaatetta ei ole loukattu (Neuvoston asetuksen N:o 1290/2005 31 artikla) (ks. 71, 80, 81 ja 84 kohta)
4.                     Toimielinten säädökset, päätökset ja muut toimet – Perustelut – Perusteluvelvollisuuden laajuus – EMOTR:sta, maataloustukirahastosta ja maaseuturahastosta maksettuja menoja koskevien tilien tarkastamisesta ja hyväksymisestä tehty päätös – Rahoitusoikaisut – Jäsenvaltio, jolle päätös on osoitettu, on osallistunut kiinteästi päätöksen valmisteluun – Perusteluvelvollisuutta ei ole laiminlyöty (SEUT 296 artikla) (ks. 91 kohta)
Aihe
Kanne, jossa on kyse vaatimuksesta kumota osittain Euroopan maatalouden ohjaus- ja tukirahaston (EMOTR) tukiosastosta, Euroopan maatalouden tukirahastosta (maataloustukirahasto) ja Euroopan maaseudun kehittämisen maatalousrahastosta (maaseuturahasto) maksettavien jäsenvaltioiden tiettyjen menojen jättämisestä Euroopan unionin rahoituksen ulkopuolelle 9.7.2014 annettu komission täytäntöönpanopäätös 2014/458/EU (EUVL L 205, s. 62), siltä osin kuin se koskee Italian tasavaltaa
Ratkaisu
1)
Kanne hylätään.
2)
Italian tasavalta velvoitetaan korvaamaan oikeudenkäyntikulut.